Talous- ja sosiaalikomitean lausunto aiheesta "Ehdotus Euroopan parlamentin ja neuvoston direktiiviksi elintarvikkeiden ja elintarvikkeiden ainesosien valmistamisessa käytettäviä uuttamisliuottimia koskevan jäsenvaltioiden lainsäädännön lähentämisestä annetun direktiivin 88/344/ETY muuttamisesta kolmannen kerran"



Virallinen lehti nro C 066 , 03/03/1997 s. 0003



Talous- ja sosiaalikomitean lausunto aiheesta "Ehdotus Euroopan parlamentin ja neuvoston direktiiviksi elintarvikkeiden ja elintarvikkeiden ainesosien valmistamisessa käytettäviä uuttamisliuottimia koskevan jäsenvaltioiden lainsäädännön lähentämisestä annetun direktiivin 88/344/ETY muuttamisesta kolmannen kerran" (97/C 66/02) Neuvosto päätti 17. lokakuuta 1996 EY:n perustamissopimuksen 100 a artiklan mukaisesti pyytää talous- ja sosiaalikomitean lausunnon edellä mainitusta ehdotuksesta. Asian valmistelusta vastannut ympäristönsuojelu-, kansanterveys- ja kuluttajajaosto antoi lausuntonsa 8. marraskuuta 1996. Esittelijänä oli Kenneth J. Gardner, apulaisesittelijöinä Sergio Colombo ja Ann Davison. Talous- ja sosiaalikomitea hyväksyi 340. täysistunnossaan 27. marraskuuta 1996 seuraavan lausunnon. Äänestyksessä annettiin 97 ääntä puolesta, 3 vastaan, ja 2 pidättyi äänestämästä. 1. Johdanto 1.1. Asiakirjassa ehdotetaan, että sallittuihin uuttamisliuottimiin liittyviä teknisiä seikkoja voitaisiin muuttaa komiteamenettelyllä. Nämä tekniset seikat rajoittuvat käyttöön, käyttöehtoihin ja enimmäispitoisuuksiin. 1.2. Kahta direktiiviin 88/344/ETY sisältyvää uuttamisliuotinta ehdotetaan poistettavaksi, koska teollisuus ei ole toimittanut toksikologista tietoa elintarvikealan tiedekomitealle (SCF). 1.3. Rasvojen ja öljyjen valmistuksessa käytettävän heksaanin enimmäismäärää pienennetään 5 mg/kg:sta 1 mg/kg:aan, koska tämä pienempi heksaanimäärä voidaan havaita nykytekniikalla. 1.4. Asiakirjassa ehdotetaan uuden, aromiaineiden valmistukseen SCF:n hyväksynnän saaneen uuttamisliuottimen lisäämistä direktiiviin. Yrteistä ja mausteista uutetuissa aromiaineissa 1,1,1,2-tetrafluorietaanin jäämät ovat äärimmäisen pieniä. Liuotinta käytetään ympäristön lämpötilassa tehtävässä prosessissa, jolla suojellaan herkkiä aromeja. Tätä ainesosaa on pitkään käytetty astmainhalaattorien ponnekaasuna. 2. Yleistä Komitea hyväksyy ehdotuksen. 3. Erityistä 3.1. 1 artiklan 1 kohta 3.1.1. Ehdotus antaa mahdollisuudet tehdä komiteamenettelyllä puhtaasti teknisiä muutoksia sen sijaan että neuvoston pitäisi joka kerran antaa uusi direktiivi. Neuvoston ja parlamentin direktiiviä edellyttävä nykyinen muutoskäytäntö vie tavattomasti aikaa ja käy yhä vaikeammaksi. Komiteamenettelyllä teknisiä muutoksia ja niitä seuraavaa SCF:n arviointia voidaan soveltaa ajoissa. 3.1.2. Toisaalta kansalaisten mielipiteet eivät tule riittävästi esiin komiteamenettelyssä. Talous- ja sosiaalikomitea hyväksyy kaiken kaikkiaan komission ehdottaman komiteamenettelyn, mutta vaatii elintarvikealan neuvoa-antavassa komiteassa edustettuina olevien talous- ja yhteiskuntaelämän tahojen kuulemista. 3.1.3. On korostettava, että ehdotettu uusi menettely koskee pelkästään teknisiä muutoksia. 4. 1.2. artikla Poistot ja lisäykset ovat elintarvikealan tiedekomitean tutkimustulosten mukaisia ja heijastavat käyttäjien tarpeita. Bryssel, 27. marraskuuta 1996. Talous- ja sosiaalikomitean puheenjohtaja Tom JENKINS